CELEX: C2007/082/33
Language: hu
Date: 2007-04-14 00:00:00
Title: C-39/07. sz. ügy: 2007. február 1-jén benyújtott kereset – Az Európai Közösségek Bizottsága kontra Spanyol Királyság

14.4.2007   
            
            
               HU
            
            
               Az Európai Unió Hivatalos Lapja
            
            
               C 82/18
            
         2007. február 1-jén benyújtott kereset – Az Európai Közösségek Bizottsága kontra Spanyol Királyság
   (C-39/07. sz. ügy)
   (2007/C 82/33)
   Az eljárás nyelve: spanyol
   Felek
   
      Felperes: az Európai Közösségek Bizottsága (képviselők: H. Støvlbæk és R. Vidal Puig meghatalmazottak)
   
      Alperes: Spanyol Királyság
   Kereseti kérelmek
   
               —
            
            
               A Bíróság állapítsa meg, hogy a Spanyol Királyság – mivel nem fogadott el minden olyan rendelkezést, amelyek szükséges ahhoz, hogy átültesse a legalább hároméves szakoktatást és szakképzést lezáró felsőfokú oklevelek elismerésének általános rendszeréről szóló, 1988. december 21-i 89/48/EGK tanácsi irányelvet (1) a kórházi gyógyszerész szakma vonatkozásában – nem teljesítette az ezen irányelvből eredő kötelezettségeit;
            
         
               —
            
            
               kötelezze a Spanyol Királyságot a költségek viselésére.
            
         Jogalapok és fontosabb érvek
   
               1.
            
            
               A spanyol „kórházi gyógyszerész ”oklevél a 89/48/EGK irányelv szerinti „oklevél”, mivel:
               
                           —
                        
                        
                           a spanyol jog szerinti illetékes hatóság által kiállított oklevél;
                        
                     
                           —
                        
                        
                           az oklevél három évnél hosszabb posztgraduális képzést tanúsít, tekintve, hogy ezen oklevél megszerzéséhez rendelkezni kell gyógyszerész képesítést adó egyetemi oklevéllel, el kell végezni teljes egészében a megfelelő szakosodásra irányuló képzést, és le kell tenni egy vizsgát.
                        
                     
                           —
                        
                        
                           az oklevél azt tanúsítja, hogy ennek birtokosa rendelkezik az ahhoz szükséges képesítéssel, hogy Spanyolországban kórházi gyógyszerész tevékenységet folytasson.
                        
                     
         
               2.
            
            
               Hasonlóképpen, a „kórházi gyógyszerész ”szakma Spanyolországban a 89/48/EGK irányelv szerinti „szabályozott szakma.”
            
         
               3.
            
            
               A gyógyszerészoklevelek, -bizonyítványok és a képesítés megszerzéséről szóló egyéb tanúsítványok kölcsönös elismeréséről és az egyes gyógyszerész-tevékenységekre vonatkozóan a letelepedés szabadságának tényleges gyakorlását elősegítő intézkedésekről szóló, 1985. szeptember 16-i 85/433/EGK tanácsi irányelv (2) nem alkalmazható a kórházi gyógyszerész szakmára.
            
         
               4.
            
            
               Következésképpen, a Spanyol Királyság köteles volt a 89/48/EGK irányelvet átültetni a kórházi gyógyszerész szakma vonatkozásában. Mivel 1991. január 4-ig a Spanyol Királyság nem fogadta el az ehhez szükséges intézkedéseket, nem teljesítette az ezen irányelvből eredő kötelezettségeit.
            
         
      (1)  HL L 19., 1989.1.24., 16. o.; magyar nyelvű különkiadás 5. fejezet, 1. kötet, 337. o.
   
      (2)  HL L 253., 37. o., magyar nyelvű különkiadás 6. fejezet 1. kötet 132. o.